**ՀՀ պետական բյուջեի կատարման ամփոփ բնութագիրը**

**2024 թվականի հունվարին**

2024 թվականի հունվար ամսվա ընթացքում ՀՀ պետական բյուջեի եկամուտները կազմել են շուրջ 184.4 մլրդ դրամ, ծախսերը` 115.7 մլրդ դրամ, հավելուրդը՝ ավելի քան 68.6 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2024 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **Առաջին եռամսյակի ճշտված պլան** | **2024թ. հունվար ամսվա փաստ** | **Կատարողա-կանն առաջին եռամսյակի ճշտված պլանի նկատմամբ (%)** | **Կատարողա-կանը տարեկան ճշտված պլանի նկատմամբ** |
| Եկամուտներ | 562.2 | 184.4 | 32.8 | 6.8 |
| Ծախսեր | 593.6 | 115.7 | 19.5 | 3.6 |
| Պակասուրդ | 31.4 | (68.6) | (218.6) | (14.3) |

*ՀՀ պետական բյուջեի եկամուտները*

2023 թվականի հունվար ամսվա համեմատ պետական բյուջեի եկամուտներն աճել են 7.2%‑ով կամ 12.3 մլրդ դրամով, որը հիմնականում պայմանավորված է հարկային եկամուտների աճով:

2024 թվականի հունվար ամսվա ընթացքում ՀՀ պետական բյուջե են մուտքագրվել շուրջ 177.6 մլրդ դրամ *հարկային եկամուտներ և պետական տուրքեր*, որոնք կազմել են առաջին եռամսյակի ծրագրային ցուցանիշի 32.7%-ը: 2023 թվականի նույն ժամանակահատվածի համեմատ հարկային եկամուտներն ու պետական տուրքերն աճել են 6.8%‑ով կամ 11.3 մլրդ դրամով, որը հիմնականում պայմանավորված է շահութահարկի, ակցիզային հարկի, բնօգտագործման վճարի և սոցիալական վճարի գծով մուտքերի աճով:

1. **ՀՀ պետական բյուջեի եկամուտները (մլրդ դրամ)**

|  |  |  |  |  |
| --- | --- | --- | --- | --- |
|  | **2023թ. հունվար ամսվա փաստ** | **2024թ. տարեկան ճշտված պլան** | **2024թ. առաջին եռամսյակի ճշտված պլան** | **2024թ. հունվար ամսվա փաստ** |
| **Պետական բյուջեի եկամուտներ** | **172.0** | **2,723.6** | **562.2** | **184.4** |
| Հարկային եկամուտներ և պետական տուրքեր | 166.3 | 2,613.6 | 543.6 | 177.6 |
| Պաշտոնական դրամաշնորհներ | 0.2 | 22.3 | 2.2 | 0.3 |
| Այլ եկամուտներ | 5.6 | 87.7 | 16.4 | 6.5 |
| **Կշիռն ընդամենը եկամուտների մեջ (%)** |  |  |  |  |
| Հարկեր և տուրքեր | 96.6 | 96.0 | 96.7 | 96.3 |
| Պաշտոնական դրամաշնորհներ | 0.1 | 0.8 | 0.4 | 0.1 |
| Այլ եկամուտներ | 3.2 | 3.2 | 2.9 | 3.5 |

Հաշվետու ժամանակահատվածի հարկային եկամուտների և պետական տուրքերի 33.5%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացված արժեքի հարկի մուտքերի նվազումը պայմանավորված է ՀՀ ներմուծվող ապրանքներից ստացված մուտքերի նվազմամբ: Միևնույն ժամանակ, ՀՀ‑ում արտադրվող ապրանքների ու ծառայությունների շրջանառությունից ստացված մուտքերի գծով արձանագրվել է 29% (7.8 մլրդ դրամ) աճ:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2023թ. հունվար ամսվա փաստ** | **2024թ. հունվար ամսվա փաստ** | **2024թ. հունվարը 2023թ. հունվարի նկատմամբ**  **(%)** | **2024թ. և 2023թ. տարբերու-թյունը** |
| **Ավելացված արժեքի հարկ** | **64.0** | **59.4** | **92.9** | **(4.5)** |
| Ներմուծումից, այդ թվում՝ | 37.0 | 24.7 | 66.7 | (12.3) |
| ԵԱՏՄ երկրներից | 13.6 | 9.0 | 65.9 | (4.7) |
| Ներքին շրջանառությունից | 27.0 | 34.8 | 129.0 | 7.8 |

2024 թվականի հունվար ամսվա ընթացքումպետական բյուջե մուտքագրված հարկային եկամուտների ու պետական տուրքերի 11.2%-ն ապահովվել է ակցիզային հարկի հաշվին: Նախորդ տարվա նույն ժամանակահատվածի համեմատ ակցիզային հարկի մուտքերի աճը պայմանավորված է հանրապետությունում արտադրվող ենթաակցիզային ապրանքների գծով մուտքերի աճով:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2023թ. հունվար ամսվա փաստ** | **2024թ. հունվար ամսվա փաստ** | **2024թ. հունվարը 2023թ. հունվարի նկատմամբ**  **(%)** | **2024թ. և 2023թ. տարբերու-թյունը** |
| **Ակցիզային հարկ** | **16.2** | **19.8** | **122.6** | **3.6** |
| Ներմուծվող ենթաակցիզային ապրանքներից | 4.4 | 3.8 | 86.1 | (0.6) |
| ՀՀ-ում արտադրվող ենթաակցիզային ապրանքներից | 11.8 | 16.0 | 136.1 | 4.3 |

2024 թվականի հունվար ամսվա ընթացքումպետական բյուջեի հարկային եկամուտների ու պետական տուրքերի 26.5%-ն ապահովվել է եկամտային հարկի հաշվին: Նշենք, որ 2024 թվականին հիպոտեկային վարկերի վճարված տոկոսների գումարի վերադարձը, որը նախկինում նվազեցվում էր եկամտային հարկից, ձևակերպվում է որպես պետական բյուջեի ծախս, որի գծով հաշվետու ժամանակահատվածում հատկացվել է 16.4 մլրդ դրամ: Հաշվառման նախկին մոտեցումը կիրառելու դեպքում եկամտային հարկի մուտքերը կկազմեն 30.6 մլրդ դրամ կամ նախորդ տարվա հունվարի ցուցանիշից 35.3%-ով (16.7 մլրդ դրամով) պակաս:

2024 թվականի հունվար ամսվա ընթացքում պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 5‑ում:

1. **ՀՀ պետական բյուջեի հարկային եկամուտների և պետական տուրքերի փաստացի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2023թ. հունվար ամսվա փաստ** | **2024թ. հունվար ամսվա փաստ** | **2024թ. հունվարը 2023թ. հունվարի նկատմամբ**  **(%)** | **2024թ. և 2023թ. տարբերու-թյունը** |
| **Հարկային եկամուտներ և պետական տուրքեր** | **166.3** | **177.6** | **106.8** | **11.3** |
| **1. Հարկային եկամուտներ** | **162.8** | **173.3** | **106.5** | **10.6** |
| ԱԱՀ | 64.0 | 59.4 | 92.9 | (4.5) |
| Ակցիզային հարկ | 16.2 | 19.8 | 122.6 | 3.6 |
| Շահութահարկ | 5.8 | 10.4 | 179.5 | 4.6 |
| Մաքսատուրք | 5.1 | 5.7 | 112.6 | 0.6 |
| Եկամտային հարկ | 47.3 | 47.0 | 99.4 | (0.3) |
| Շրջանառության հարկ | 11.4 | 12.9 | 113.2 | 1.5 |
| Սոցիալական վճար (կուտակային կենսաթոշակի գծով) | 7.7 | 9.8 | 127.2 | 2.1 |
| Բնապահպանական հարկ և բնօգտագործման վճար | (0.4) | 2.3 | (617.5) | 2.7 |
| Այլ հարկեր | 5.7 | 5.9 | 103.5 | 0.2 |
| **2. Պետական տուրք** | **3.5** | **4.3** | **122.1** | **0.8** |
| **Կշիռն ընդամենը հարկերի և տուրքերի մեջ (%)** |  |  |  |  |
| **1. Հարկային եկամուտներ** | **97.9** | **97.6** |  |  |
| ԱԱՀ | 38.5 | 33.5 |  |  |
| Ակցիզային հարկ | 9.7 | 11.2 |  |  |
| Շահութահարկ | 3.5 | 5.9 |  |  |
| Մաքսատուրք | 3.1 | 3.2 |  |  |
| Եկամտային հարկ | 28.5 | 26.5 |  |  |
| Շրջանառության հարկ | 6.9 | 7.3 |  |  |
| Սոցիալական վճար (կուտակային կենսաթոշակից) | 4.6 | 5.5 |  |  |
| Բնապահպանական հարկ և բնօգտագործման վճար | (0.2) | 1.3 |  |  |
| այլ հարկեր | 3.4 | 3.3 |  |  |
| **2. Պետական տուրք** | **2.1** | **2.4** |  |  |

Հաշվետու ժամանակահատվածում կենսաթոշակային համակարգի կուտակային կենսաթոշակային բաղադրիչի մասնակիցների կողմից պետական բյուջե է փոխանցվել շուրջ 9.8 մլրդ դրամ սոցիալական վճար` ապահովելով հարկային եկամուտների և պետական տուրքերի 5.5%-ը և 27.2%-ով կամ շուրջ 2.1 մլրդ դրամով գերազանցելով նախորդ տարվա նույն ժամանակահատվածի ցուցանիշը: Աճը հիմնականում պայմանավորված է 2023 թվականի հունվարի 1-ից սոցիալական վճարի անհատի մասնաբաժնում աշխատողի մասնակցության դրույքաչափի բարձրացմամբ 4.5%-ից 5% (2023թ. հունվարի վճարումները հիմնականում կատարվել են 2022թ. դեկտեմբերի եկամուտներից), ինչպես նաև մասնակիցների թվի աճով:

2024 թվականի հունվար ամսվա ընթացքում բնապահպանական հարկի և բնօգտագործման վճարների գծով եկամուտները կազմել են 2.3 մլրդ դրամ՝ ապահովելով պետական բյուջեի հարկային եկամուտների և պետական տուրքերի 1.3%‑ը: Նշենք, որ նախորդ տարվա նույն ժամանակահատվածում նշված մուտքերը կազմել էին -374 մլն դրամ՝ պայմանավորված արդյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով բացասական մուտքերով: 2023 թվականի հունվար ամսին նշված մուտքերի գծով նախորդ տարի ստացված գերավճարների վերադարձի արդյունքում արձանագրվել էր ռոյալթիի զուտ մուտքերի ‑2.5 մլրդ դրամ ցուցանիշ: Հաշվետու ժամանակահատվածում արդյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով մուտքերը կազմել են 122.6 մլն դրամ:

Հաշվետու ժամանակահատվածում պետական բյուջեի հարկերի և տուրքերի 3.3%-ը ձևավորվել է այլ հարկերի հաշվին՝ կազմելով 5.9 մլրդ դրամ: Մասնավորապես` 3.6 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, 1.3 մլրդ դրամ՝ ռադիոհաճախականության օգտագործման պարտադիր վճարները, 1.2 մլրդ դրամ՝ ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը և 251.7 մլն դրամ՝ ճանապարհային հարկը: Նախորդ տարվա հունվար ամսվա համեմատ այլ հարկերի փաստացի ցուցանիշն աճել է 3.5%-ով կամ 198.3 մլն դրամով, ինչը հիմնականում ձևավորվել է ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար գանձվող միասնական մաքսային վճարի և դրոշմանիշային վճարի աճի և հարկային օրենսդրության խախտման համար սահմանված տուգանքների նվազման արդյունքում:

2024 թվականի հունվար ամսվա ընթացքում պետական բյուջե են մուտքագրվել շուրջ 4.3 մլրդ դրամ *պետական տուրքեր*` կազմելով եռամսյակային ծրագրի 30.4%‑ը: Պետական տուրքերում 41.1% տեսակարար կշիռ ունեն լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերը, որոնք 27.7%‑ով ապահովել են եռամսյակային ծրագրային ցուցանիշը՝ կազմելով շուրջ 1.8 մլրդ դրամ: Նշված գումարից շուրջ 1.1 մլրդ դրամ են կազմել վիճակախաղերի, շահումներով խաղերի և մետաղադրամով և (կամ) թղթադրամով շահագործվող ավտոմատների միջոցով սննդի առևտրի և խաղերի բնագավառից գանձվող տուրքերը՝ 32.8%‑ով ապահովելով եռամսյակային ծրագրային ցուցանիշը: Նշված տուրքերի աճով (8.1 անգամ կամ 927.5 մլն դրամ) է հիմնականում պայմանավորված նախորդ տարվա հունվարի համեմատ պետական տուրքի գծով մուտքերի 22.1% կամ 772.7 մլն դրամ աճը:

Օրենքով սահմանված այլ ծառայությունների և գործողությունների համար գանձվող տուրքերը կազմել են 1.5 մլրդ դրամ՝ կազմելով պետական տուրքերի 35.7%-ը և 37.4%‑ով ապահովելով եռամսյակային ծրագրային ցուցանիշը: Նշված մուտքերի հիմնական մասը ստացվել է ՀՀ-ից օդային տրանսպորտի միջոցներով ֆիզիկական անձանց (օդային ուղևորների) ելքի համար գանձվող տուրքերը, որոնք կազմել են ավելի քան 1.1 մլրդ դրամ կամ եռամսյակային ծրագրային ցուցանիշի 37.6%-ը:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամս-յակի ճշտված պլան** | **2024թ. հունվար ամսվա փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2024թ. հունվարը 2023թ. հունվարի նկատմամբ**  **(%)** |
| **Պետական տուրքեր** | **3.5** | **14.1** | **4.3** | **30.4** | **122.1** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ), գործում առկա լուսանկարների (լուսաժապավենների), ձայնագրությունների, տեսագրությունների և դրանց էլեկտրոնային կրիչների բնօրինակից պատճենահանված կրիչ և դատական նիստի համակարգչային ձայնագրման կրկնօրինակ տալու համար | 0.2 | 0.6 | 0.1 | 18.9 | 63.7 |
| Հյուպատոսական ծառայությունների կամ գործողությունների համար | 0.2 | 0.6 | 0.2 | 33.2 | 121.9 |
| Պետական գրանցման համար | 0.4 | 1.5 | 0.5 | 33.9 | 122.4 |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 0.2 | 0.9 | 0.1 | 15.1 | 64.5 |
| Լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 0.9 | 6.3 | 1.8 | 27.7 | 188.9 |
| Օրենքով սահմանված այլ ծառայությունների և գործողությունների համար | 1.6 | 4.1 | 1.5 | 37.4 | 96.0 |
| Այլ պետական տուրքեր | 0.0 | 0.1 | 0.1 | 43.4 | 151.9 |

2024 թվականի հունվար ամսվա ընթացքում ստացվել են 261 մլն դրամ *պաշտոնական դրամաշնորհներ՝* կազմելով առաջին եռամսյակում ծրագրված մուտքերի 11.9%-ը: Միջոցները տրամադրվել են նպատակային ծրագրերի շրջանակներում, որոնց կատարողականով է պայմանավորված նշված ցուցանիշը: Մասնավորապես՝ 193.5 մլն դրամ (նախատեսվածի 37.6%-ը) տրամադրվել է Գլոբալ հիմնադրամի, 50.5 մլն դրամ (նախատեսվածի 77.6%-ը)՝ Գերմանիայի զարգացման և Եվրոպական միության հարևանության ներդրումային բանկի, 11.2 մլն դրամ (նախատեսվածի 2%-ը)՝ Վերակառուցման և զարգացման եվրոպական բանկի, 5.9 մլն դրամ (նախատեսվածի 6.6%-ը)՝ ԱՄՆ-ի աջակցությամբ իրականացվող դրամաշնորհային ծրագրերի շրջանակներում: Հունվար ամսին պետական բյուջե մուտքագրված պաշտոնական դրամաշնորհները 15.6%-ով կամ 35.3 մլն դրամով գերազանցել են նախորդ տարվա նույն ժամանակահատվածի ցուցանիշը:

Հաշվետու ժամանակահատվածում ՀՀ պետական բյուջեի *այլ եկամուտները* կազմել են ավելի քան 6.5 մլրդ դրամ՝ 39.8%-ով ապահովելով եռամսյակային ծրագրային ցուցանիշը: Նախորդ տարվա նույն ժամանակահատվածի համեմատ այլ եկամուտներն աճել են 17.3%‑ով կամ 960.9 մլն դրամով, որը հիմնականում պայմանավորված է իրավաբանական անձանց կապիտալում կատարված ներդրումներից ստացվող շահաբաժինների և իրավախախտումների համար գործադիր, դատական մարմինների կողմից կիրառվող պատժամիջոցներից ստացված մուտքերի աճով:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 7‑ում:

1. **Այլ եկամուտների գծով ՀՀ պետական բյուջեի մուտքերը (մլն դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամսյակի ճշտված պլան** | **2024թ. հունվար ամսվա փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2024թ. հունվարը 2023թ. հունվարի նկատ-մամբ**  **(%)** |
| **Այլ եկամուտներ**, այդ թվում` | **5,558.0** | **16,392.7** | **6,518.9** | **39.8** | **117.3** |
| Պետական սեփականություն հանդիսացող գույքի վարձակալությու-նից եկամուտներ | 55.6 | 165.6 | 64.1 | 38.7 | 115.2 |
| Տոկոսավճարներ և շահաբաժիններ, այդ թվում՝ | 1,436.8 | 3,512.0 | 2,276.7 | 64.8 | 158.5 |
| * բանկերում և այլ ֆինանսավար-կային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ | 1,436.6 | 3,500.0 | 1,273.3 | 36.4 | 88.6 |
| * իրավաբանական անձանց կապիտալում կատարված ներդրում-ներից ստացվող շահաբաժիններ | 0.2 | 12.0 | 1,003.4 | 8361.9 | 668953.0 |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ | 1,007.9 | 2,004.9 | 808.1 | 40.3 | 80.2 |
| * ռեզիդենտներին տրամադրված վարկերի օգտագործման տոկոսա-վճարներ | 1,007.9 | 1,992.9 | 808.1 | 40.6 | 80.2 |
| * ոչ ռեզիդենտներին տրամադրված վարկերի օգտագործման տոկոսավճար-ներ | 0.0 | 12.0 | - | 0.0 |  |
| Այլ կատեգորիաներում չդասակարգված տրանսֆերտներ | 0.0 | - | 0.7 |  | 14546.0 |
| Իրավախախտումների համար գործադիր, դատական մարմինների կողմից կիրառվող պատժամիջոցներից մուտքեր | 1,471.3 | 5,016.2 | 1,885.5 | 37.6 | 128.2 |
| Ապրանքների մատակարարումից և ծառայությունների մատուցումից եկամուտներ | 1,409.7 | 4,505.6 | 1,459.6 | 32.4 | 103.5 |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ | 176.6 | 1,188.5 | 24.1 | 2.0 | 13.6 |

Իրավաբանական անձանց կապիտալում կատարված ներդրումներից հունվար ամսվա ընթացքում ստացվել են 1 մլրդ դրամ շահաբաժիններ՝ 83.6 անգամ գերազանցելով առաջին եռամսյակում կանխատեսված մուտքերը: Նշված եկամուտները զգալիորեն գերազանցել են նաև նախորդ տարվա նույն ժամանակահատվածի ցուցանիշը: Ծրագրված և նախորդ տարվա նույն ժամանակահատվածի համեմատ ցուցանիշի գերազանցումը հիմնականում պայմանավորված է «Երևանի ջերմաէլեկտրակենտրոն» ՓԲԸ-ի և «Հայկական ատոմային էլեկտրակայան» ՓԲԸ-ի կողմից վճարված շահաբաժիններով:

2024 թվականի հունվար ամսվա ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացված մուտքերի՝ նախորդ տարվա նույն ժամանակահատվածի համեմատ 28.2% կամ 414.2 մլն դրամ աճը հիմնականում պայմանավորված է ճանապարհային երթևեկության կանոնները խախտելու համար ՀՀ ներքին գործերի նախարարության և ՀՀ ազգային անվտանգության ծառայության կողմից կիրառված պատժամիջոցների արդյունքում գանձված գումարների համապատասխանաբար 19.7% (236.1 մլն դրամ) և 4.9 անգամ (102.5 մլն դրամ) աճով:

Հաշվետու ժամանակահատվածում ապրանքների մատակարարումից և ծառայությունների մատուցումից ստացված մուտքերի՝ նախորդ տարվա նույն ժամանակահատվածի համեմատ 3.5% աճը հիմնականում պայմանավորված է ՀՀ կադաստրի կոմիտե ստորաբաժանումների կողմից մատուցվող ծառայությունների դիմաց ստացված մուտքերի 30% (113.2 մլն դրամ) աճով:

*Պետական բյուջեի ծախսերը*

2024 թվականի հունվար ամսվա ՀՀ պետական բյուջեի ծախսերը նախորդ տարվա նույն ժամանակահատվածի համեմատ աճել են 23.3%-ով կամ շուրջ 21.9 մլրդ դրամով՝ հիմնականում պայմանավորված սոցիալական նպաստների և կենսաթոշակների գծով ծախսերի աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամսյակի ճշտված պլան** | **2024թ. հունվար ամսվա փաստ** |
| **Ընդամենը ծախսեր** | **93.9** | **593.6** | **115.7** |
| Ընթացիկ ծախսեր | 90.8 | 544.3 | 114.8 |
| Ոչ ֆինանսական ակտիվների հետ գործառնություններ | 3.1 | 49.3 | 0.9 |
|  |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 96.7 | 91.7 | 99.2 |
| Ոչ ֆինանսական ակտիվների հետ գործառնություններ | 3.3 | 8.3 | 0.8 |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 9-ում:

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամսյակի ճշտված պլան** | **2024թ. հունվար ամսվա փաստ** | **Կատարո-ղականը ճշտված պլանի նկատմամբ(%)** | **2024թ. հունվարը 2023թ. հունվարի նկատմամբ(%)** |
| **Ընթացիկ ծախսեր** | **90.8** | **544.3** | **114.8** | **21.1** | **126.5** |
| Աշխատավարձ | 8.3 | 51.1 | 9.4 | 18.4 | 113.7 |
| Ծառայությունների և ապրանքների ձեռքբերում | 2.5 | 38.5 | 2.2 | 5.8 | 88.7 |
| Տոկոսավճարներ | 7.7 | 43.7 | 8.3 | 19.1 | 107.7 |
| Սուբսիդիաներ | 1.6 | 39.3 | 0.3 | 0.9 | 21.2 |
| Դրամաշնորհներ | 12.8 | 68.0 | 12.2 | 18.0 | 95.5 |
| Սոցիալական նպաստներ և կենսաթոշակներ | 51.4 | 242.7 | 77.2 | 31.8 | 150.3 |
| Այլ ծախսեր | 6.5 | 61.5 | 5.1 | 8.3 | 78.0 |
| **Կշիռն ընթացիկ ծախսերում (%)** |  |  |  |  |  |
| Աշխատավարձ | 9.1 | 9.4 | 8.2 |  |  |
| Ծառայությունների և ապրանքների ձեռք բերում | 2.8 | 7.1 | 1.9 |  |  |
| Տոկոսավճարներ | 8.5 | 8.0 | 7.3 |  |  |
| Սուբսիդիաներ | 1.8 | 7.2 | 0.3 |  |  |
| Դրամաշնորհներ | 14.1 | 12.5 | 10.7 |  |  |
| Սոցիալական նպաստներ և կենսաթոշակներ | 56.6 | 44.6 | 67.3 |  |  |
| Այլ ծախսեր | 7.2 | 11.2 | 4.4 |  |  |

2023 թվականի հունվարի համեմատ կառավարության պարտքի սպասարկման ծախսերն աճել են 7.7%‑ով կամ 592.5 մլն դրամով՝ հիմնականում պայմանավորված պարտքի ծավալների, ինչպես նաև արտաքին պարտքի գծով լողացող տոկոսադրույքների աճով:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամսյակի ճշտված պլան** | **2024թ. հունվար ամսվա փաստ** | **Կատարո-ղականը ճշտված պլանի նկատմամբ (%)** | **2024թ. հունվարը 2023թ. հունվարի նկատմամբ (%)** |
| **Տոկոսավճարներ,** այդ թվում՝ | **7.7** | **43.7** | **8.3** | **19.1** | **107.7** |
| Ներքին տոկոսավճարներ | 0.6 | 15.4 | 1.0 | 6.6 | 160.7 |
| Արտաքին տոկոսավճարներ | 7.1 | 28.3 | 7.3 | 25.9 | 103.0 |

Պետական բյուջեից տրամադրված սուբսիդիաների նվազումը հիմնականում պայմանավորված է 2023 թվականի հունվարին գյուղատնտեսական վարկերի տոկոսադրույքների սուբսիդավորման և Հայաստանի Հանրապետությունում ինտենսիվ այգեգործության զարգացման նպատակով սուբսիդավորման նպատակով միջոցների հատկացմամբ, որոնք հաշվետու ժամանակահատվածում չեն իրականացվել:

Նախորդ տարվա հունվարի համեմատ պետական բյուջեից տրամադրված դրամաշնորհների նվազումը հիմնականում պայմանավորված է 2023 թվականի հունվարին տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին շուրջ 1.1 մլրդ դրամ պետական աջակցության տրամադրմամբ, որի համար 2024 թվականի պետական բյուջեով միջոցներ չեն հատկացվել:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամսյակի ճշտված պլան** | **2024թ. հունվար ամսվա փաստ** | **Կատարո-ղականը ճշտված պլանի նկատմամբ (%)** | **2024թ. հունվարը 2023թ. հունվարի նկատմամբ (%)** |
| **Դրամաշնորհներ,** այդ թվում՝ | **12.8** | **68.0** | **12.2** | **18.0** | **95.5** |
| Միջազգային կազմակերպու-թյուններին | 0.5 | 1.8 | 0.4 | 24.1 | 81.3 |
| Պետական հատվածի այլ մակարդակներին (ընթացիկ), այդ թվում` | 12.3 | 60.3 | 11.6 | 19.3 | 94.9 |
| - Համայնքների բյուջեներին համահարթեցման սկզբունքով տրվող դոտացիաներ | 5.8 | 21.3 | 7.1 | 33.3 | 122.3 |
| Պետական հատվածի այլ մակարդակներին (կապիտալ) | 0.02 | 5.9 | 0.2 | 3.1 | 827.5 |

Նախորդ տարվա հունվար ամսվա համեմատ սոցիալական նպաստների և կենսաթոշակների գծով ծախսերի աճը (25.9 մլրդ դրամ) հիմնականում պայմանավորված է նպաստների աճով: Վերջինս էլ հիմնականում պայմանավորված է նրանով, որ 2024 թվականին հիպոտեկային վարկերի վճարված տոկոսների գումարի վերադարձը, որը նախկինում նվազեցվում էր եկամտային հարկից, ներառվել է պետական բյուջեի ծախսերում: Առանց նշված գումարների՝ սոցիալական նպաստների և կենսաթոշակների գծով ծախսերի աճը կազմում է 18.4% (9.4 մլրդ դրամ)՝ հիմնականում պայմանավորված շահառուների թվի աճով՝ Լեռնային Ղարաբաղից բռնի տեղահանվածներին նպաստների և կենսաթոշակային համակարգերում ընդգրկելու արդյունքում, վերջիններիս ճգնաժամերի հակազդման և արտակարգ իրավիճակների հետևանքների նվազեցման և վերացման նպատակով աջակցության տրամադրմամբ, ինչպես նաև 2023 թվականի հուլիսի 1-ից կենսաթոշակների չափերի բարձրացմամբ:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամսյակի ճշտված պլան** | **2024թ. հունվար ամսվա փաստ** | **Կատարո-ղականը ճշտված պլանի նկատմամբ (%)** | **2024թ. հունվարը 2023թ. հունվարի նկատմամբ (%)** |
| **Սոցիալական նպաստներ և կենսաթոշակներ,** այդ թվում` | **51.4** | **242.7** | **77.2** | **31.8** | **150.3** |
| Նպաստներ | 13.1 | 106.1 | 33.4 | 31.4 | 253.9 |
| Կենսաթոշակներ | 38.2 | 136.6 | 43.9 | 32.1 | 114.7 |

Նախորդ տարվա նույն ժամանակահատվածի համեմատ ոչ ֆինանսական ակտիվների հետ գործառնությունների ցուցանիշի 2.2 մլրդ դրամով նվազումը պայմանավորված է ոչ ֆինանսական ակտիվների օտարումից մուտքերի աճով:

Կապիտալ ծախսերի աճը հիմնականում պայմանավորված է ՀՀ պաշտպանության ապահովման, Դպրոցների սեյսմիկ անվտանգության մակարդակի բարձրացման, Ջրամատակարարաման և ջրահեռացման բարելավման, Զբոսաշրջության զարգացման և Սոցիալական ներդրումների և տեղական զարգացման ծրագրերի շրջանակներում կատարված ծախսերի աճով:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա փաստ** | **2024թ. առաջին եռամսյակի ճշտված պլան** | **2024թ. հունվար ամսվա փաստ** | **Կատարո-ղականը ճշտված պլանի նկատմամբ (%)** | **2024թ. հունվարը 2023թ. հունվարի նկատմամբ (%)** |
| **Ոչ ֆինանսական ակտիվների հետ գործառնություններ,** այդ թվում՝ | **3.1** | **49.3** | **0.9** | **1.8** | **28.9** |
| Ոչ ֆինանսական ակտիվների գծով ծախսեր, այդ թվում՝ | 3.3 | 52.3 | 5.0 | 9.6 | 154.4 |
| * շենքեր և շինություններ | 2.3 | 42.5 | 4.3 | 10.1 | 184.6 |
| * մեքենաների և սարքավորում-ների ձեռք բերում, պահպանում և հիմնանորոգում | 0.8 | 7.7 | 0.6 | 7.5 | 76.4 |
| * այլ հիմնական միջոցներ | 0.2 | 2.1 | 0.2 | 7.2 | 87.0 |
| Ոչ ֆինանսական ակտիվների օտարումից մուտքեր | -0.2 | -3.0 | -4.1 | 138.3 | 2139.0 |

*ՀՀ պետական բյուջեի պակասուրդը (հավելուրդը)*

2024 թվականի հունվարին ՀՀ պետական բյուջեն կատարվել է ավելի քան 68.6 մլրդ դրամ հավելուրդով՝ առաջին եռամսյակի համար ծրագրված 31.4 մլրդ դրամ պակասուրդի և նախորդ տարվա նույն ժամանակահատվածի 78.2 մլրդ դրամ հավելուրդի դիմաց: Բյուջեի հավելուրդը հիմնականում պայմանավորված է ծախսերի համեմատ եկամուտների առավել բարձր կատարողականով, որի արդյունքում ֆինանսավորման ներքին աղբյուրներում նախատեսված բյուջեի ազատ միջոցներն աճել են 109.8 մլրդ դրամով: Բացի այդ, ցածր ցուցանիշ է արձանագրվել արտաքին աղբյուրներից ստացվող վարկերի գծով, որոնք կազմել են 1.1 մլրդ դրամ կամ եռամսյակային ծրագրի 6.8%-ը:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեի պակասուրդի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի հաշվին:

2024 թվականի հունվար ամսվա ընթացքում ներքին աղբյուրներից ֆինանսական զուտ ակտիվների հաշվին բյուջեի պակասուրդի ֆինանսավորումը կազմել է -109.8 մլրդ դրամ` առաջին եռամսյակում ծրագրված -55.9 մլրդ դրամի դիմաց, որը հիմնականում պայմանավորված է ֆինանսավորման ներքին աղբյուրներում բյուջեի ազատ միջոցների՝ առաջին եռամսյակում ծրագրով նախատեսված 52 մլրդ դրամի փոխարեն 109.8 մլրդ դրամ աճով: Եռամսյակային ծրագրով նախատեսվել է արտաքին աջակցությամբ իրականացվող ծրագրերի շրջանակներում 6.4 մլրդ դրամ վարկերի տրամադրում ՀՀ ռեզիդենտներին, որի դիմաց հաշվետու ժամանակահատվածում տրամադրվել է 11.2 մլն դրամ՝ Կոշտ թափոնների կառավարման ծրագրի շրջանակներում: Նախկինում պետական բյուջեից ռեզիդենտներին տրամադրված վարկերից վերադարձվել է 4 մլրդ դրամ՝ առաջին եռամսյակում ծրագրված 6.4 մլրդ դրամի դիմաց:

1. **ՀՀ պետական բյուջեի պակասուրդի ֆինանսավորման աղբյուրները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար ամսվա  փաստ** | **2024թ. առաջին եռամսյակի ճշտված պլան** | **2024թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ**  **(%)** | **2024թ. հունվարը 2023թ. հունվարի նկատմամբ**  **(%)** |
| **Դեֆիցիտ (հավելուրդ)**, այդ թվում` | **(78.2)** | **31.4** | **(68.6)** | **(218.6)** | **87.8** |
| Ներքին աղբյուրներ, այդ թվում` | (57.2) | 54.9 | (63.8) | (116.3) | 111.6 |
| * Փոխառու միջոցներ | 4.1 | 110.8 | 46.0 | 41.5 | 1118.8 |
| * Ֆինանսական զուտ ակտիվներ | (61.3) | (55.9) | (109.8) | 196.3 | 179.1 |
| Արտաքին աղբյուրներ, այդ թվում` | (21.0) | (23.5) | (4.8) | 20.6 | 23.0 |
| * Փոխառու միջոցներ | (5.5) | (23.5) | (4.8) | 20.4 | 87.8 |
| * Ֆինանսական զուտ ակտիվներ | (15.5) | 0.1 | (0.0) | (39.8) | 0.2 |

2024 թվականի հունվար ամսվա ընթացքում արտաքին աղբյուրներից փոխառու զուտ միջոցների հաշվին ՀՀ պետական բյուջեի պակասուրդը ֆինանսավորվել է արտաքին վարկատուների աջակցությամբ իրականացվող նպատակային վարկային ծրագրերի շրջանակներում ստացված վարկային միջոցների հաշվին, որոնք կազմել են 1.1 մլրդ դրամ կամ առաջին եռամսյակի ծրագրված ցուցանիշի 6.8%-ը:

1. **Արտաքին աղբյուրներից նպատակային վարկերի ստացում (մլրդ դրամ)**

|  |  |  |  |
| --- | --- | --- | --- |
|  | **2024թ. առաջին եռամսյակի ճշտված պլան** | **2024թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ**  **(%)** |
| **Նպատակային վարկերի ստացում**,  այդ թվում` | **16.3** | **1.1** | **6.8** |
| **Միջազգային կազմակերպություններից** | **14.6** | **1.1** | **7.5** |
| Համաշխարհային բանկ | 4.9 | 0.8 | 17.2 |
| Վերակառուցման և զարգացման եվրոպական բանկ | 0.1 | 0.0 | 10.1 |
| Եվրոպական ներդրումային բանկ | 0.8 | 0.0 | 0.0 |
| Ասիական զարգացման բանկ | 5.2 | 0.2 | 4.6 |
| Եվրասիական զարգացման բանկ | 1.5 | 0.0 | 0.0 |
| Այլ վարկատուներ | 2.0 | 0.0 | 0.0 |
| **Օտարերկրյա պետություններից** | **1.7** | **0.2** | **0.2** |
| Գերմանիա (Վերականգնման վարկերի բանկ) | 1.4 | 0.1 | 0.3 |
| Ֆրանսիա | 0.3 | 0.0 | 0.0 |

5.9 մլրդ դրամ ուղղվել է արտաքին վարկերի մարմանը՝ կազմելով եռամսյակային ծրագրի 14.8%-ը: Նշված գումարից 2.4 մլրդ դրամն ուղղվել է միջազգային կազմակերպությունների, 3.5 մլրդ դրամը` օտարերկրյա պետությունների և 44.4 մլն դրամը` օտարերկրյա առևտրային բանկերի նկատմամբ պարտավորությունների մարմանը: